Capra (genus)

Capra est genus mammalium, cui sunt usque ad novem species, inter quas insigniter Capra aegagrus, Capra falconeri, et aliquot species vulgo ibices appellatae. Capra aegagrus hircus est familiaris subspecies domesticata ferae Caprae aegagrus speciei. Indicia de domitu caprarum abhinc annorum 8500 orta sunt.

Caprae ferae sunt animalia montana, quae agilia et robusta supra saxa nuda scandere plantisque raris vesci possunt. A genere Ovium distingui possunt glandulis odoris prope pedes, in inguine, et ante oculos, absentia aliarum glandularum facialium, praesentia barbae in nonnullis speciebus, et callis sine capillis in genibus crurum anteriorum.Parrini et al. 2009. Oreamnos, vulgo capra montana appellatus, est genus separatum.

Taxinomia
Omnes generis Caprae species sunt ruminantia subfamiliae caprinarum familiae Bovidarum. Ruminant et stomachos quattuor camerarum habent, qui partes magni momenti agunt in digestione, vomitu, et secunda cibi digestione. Genus Capra genera Ovem et Ammotragum aliquando comprehendit,Ansell 1972. sed haec genera paene ubicumque genera distincta putantur, ut Capra solum capras et ibices comprehendat. In hoc genere minore, nonnulli auctores solum duas species agnoscunt, in uno latere Capra falconeri, inque alio omnes species aliae.Haltenorth 1963. Hodie, novem species usitate accipiuntur.Pidancier et al. 2006.

 Capra caucasica
 Capra cylindricornis
 Capra falconeri
 Capra ibex
 Capra nubiana
 Capra pyrenaica
 Capra sibirica
 Capra walie
 Capra aegagrus
 Capra aegagrus hircus
 Capra aegagrus aegagrus

Caprae aegagrus hircus sunt coniunctiones multiplices et systematicae, quae nondum omnino resolutae sunt. Studia recentia in DNA mitochondriali ibices Sibericum (Capram sibiricam) et Nubianum (Capram nubianam) distinctas species repraesentare significant, quae cum ibice alpina (Capra ibex) non arte cognatae sunt, quamquam earum aspectus corporeus est similis. Ibex alpina cum ibice Hispanica (Ibice pyrenaica) sunt unus grex. Capra caucasica cum Capra aegagrus artius cognata videtur quan cum Capra cylindricorni. Capra falconeri aliarum specierum haud separata est; olim separatus generis ramus putata fuerat."Phylogenetic Reconstructions in the Genus Capra (Bovidae, Artiodactyla) Based on the Mitochondrial DNA Analysis" Russian Journal of Genetics 2007, 43 (2): 181–89. Editio interretialis.

Paene omnes caprarum ferarum species sunt allopatricae (geographice separatae). Solum geographicae Caprarum hircus et Caprarum caucasicorum cylindricornis regiones congruunt; similiter regiones Caprarum falconeri et Caprarum sibericarum. Animalia fera in regionibus amborum parium plerumque non intercoeunt, species cum specie, sed omnes Caprae species captivae intercoire possunt, progenies fertiles gignentes.Heptner 1989.

Species et subspecies
 Imago  Binomen  Distributio 120px  Capra caucasica  Caucasus  120px  Capra cylindricornis  Caucasus maior 120px  Capra falconeri  Asia Media, Karakoram, et Himalaia 120px  Capra aegagrus  Turcia et Caucasus in occidente ad Turcomanniam,  Afganiam, et Pakistaniam  120px  Capra aegagrus hircus  Asia  meridiana et occidentalid et Europa Orientalis. 120px Capra sibirica  Asia media et septentrionalis, Afganistania, Sina occidentalis et septentrionalis (plerumque Xinjiang), India septentrionalis et occidentalis, Kazachstania meridiana et orientalis, Kyrgyzstania, Tadzikistania, Uzbecia orientalis, Mongolia, Pakistania septentrionalis, et Russia media et meridiana 120px  Capra pyrenaica  Paeninsula Iberica 120px  Capra walie  Aethiopia 120px  Capra ibex  Francia, Italia, Helvetia, Lichtenstenum, Bavaria, Austria, Slovenia 120px  Capra nubiana  Algeria, Aegyptus, Aethiopia, Erythraea, Israel, Iordania, Libanus, Omania, Arabia Saudiana, Sudania, et Iemenia

Domitus et usus
Caprae cum ovis erant inter prima animalia domesticata. Ratio domesticationis abhinc annorum 10 000 vel plus in terra nunc Irania appellata coepit,Zeder et Hesse 2000. facilis pellis, carnis, lactisque usus causa. Cutis caprarum usque ad Medium Aevum adhibebatur pro ampullis aquae et vini in itinere et camping, et in certis regionibus pro membrana scribendi.

Notae

Bibliographia
Ansell, W. F. H. 1972. "Order Artiodactyla." In The mammals of Africa: An identification manual, ed. J. Meester et H. W. Setzer, part 15, 1–84. Vasingtoniae: Smithsonian Institution Press.
Gavashelishvili, A., Y. A. Yarovenko, E. A. Babayev, G. Mikeladze, Z. Gurielidze, D. Dekanoidze, N. Kerdikoshvili, L. Ninua, et N. Paposhvili. 2018. "Modeling the distribution and abundance of eastern tur (Capra cylindricornis) in the Caucasus." Journal of Mammalogy 99 (4): 885–97. doi:10.1093/jmammal/gyy056.
Haltenorth, T. 1963. "Klassifikation der Säugetiere: Artiodactyla I." Handbuch der Zoologie 8 (32): 1–167.
Heptner, V. G. 1989. Mammals of the Sowjetunion, vol. I: Ungulates. Lugduni Batavorum et Novi Eboraci. ISBN 90-04-08874-1.
Parrini, F., et al. 2009. "Capra ibex (Artiodactyla: Bovidae)." Mammalian Species 830: 1–12.  doi:10.1644/830.1.
Pidancier, Nathali, Steve Jordan, Gordon Luikart, et Pierre Taberlet. 2006. "Evolutionary history of the genus Capra (Mammalia, Artiodactyla): Discordance between mitochondrial DNA and Y-chromosome." Molecular Phylogenetics and Evolution 40: 739–49. Editio interretialis.
Weaver, Sue. 2020.; The goat: a natural and cultural history. Princetoniae: Princeton University Press. ISBN 9780691191331.
Whitehead, G. Kenneth. 1972. The wild goats of Great Britain and Ireland. Newton Abbot: David and Charles. ISBN 0715355082.
Zeder, Melinda A., et Brian Hesse. 2000. "The Initial Domestication of Goats (Capra hircus) in the Zagros Mountains 10,000 Years Ago." Science 287, no. 5461 (24 Martii): 2254–57. Abstractum.

Nexus externi


Categoria:Mammalia Asiae
Categoria:Mammalia Africae
Categoria:Genera animalium
Categoria:Taxa Linnaei
Categoria:Taxa 1758